Heinolan Peliitat

Heinolan Peliitat on heinolalainen jääkiekkoseura, jonka joukkue pelaa Suomen toiseksi korkeimmalla sarjatasolla Mestiksessä.

Seuran historiaan liittyvät vuosina 1969–1989 toiminut ja parhaimmillaan silloisessa I-divisioonassa pelannut alkuperäinen Peliitat sekä vuonna 1984 perustettu ja Mestikseen ensimmäisen kerran vuonna 2006 noussut Heinolan Kiekko. HeKin edustusjoukkuetoiminta yhtiöitettiin keväällä 2011, ja uuden organisaation nimeksi otettiin Heinolan Peliitat.

Vuoden 2011 muutoksen jälkeen HeKi jatkoi toimintaansa Peliittojen junioriosastona. HeKi on valittu jääkiekon sinettiseuraksi vuonna 2000.

Historia 

Alkuperäinen Peliitat perustettiin vuonna 1969, ja se pelasi vuosina 1983–1987 ja 1988–1989 I-divisioonassa. Seuran toiminta päättyi I-divisioonasta putoamiseen ja konkurssiin vuonna 1989.

Peliittojen konkurssin jälkeen Heinolan johtavaksi jääkiekkoseuraksi nousi vuonna 1984 perustettu Heinolan Kiekko. HeKi pelasi pitkään II-divisioonassa ja vuodesta 1999 alkaen Suomi-sarjassa. Menestystä tuli lopulta kaudella 2004–2005, jolloin HeKi sijoittui sarjan toiseksi. Loppuotteluissa HeKi joutui vielä tunnustamaan Seinäjoen Hockey Teamin paremmakseen. Kaudella 2005–2006 HeKi voitti Suomi-sarjan mestaruuden ja myös Mestis-karsinnat päihittäen muun muassa Kokkolan Hermeksen. HeKi siis nousi kaudeksi 2006–2007 Suomen toiseksi korkeimpaan jääkiekkosarjaan. Mestis-nousun yhteydessä edustusjoukkueen toiminta eriytettiin juniorijoukkueista.

Helmikuussa 2007 HeKi saavutti historiansa ensimmäisen Mestis-tason pudotuspelipaikan, mutta joutui putoamiskarsintaotteluihin hävittyään TuTolle suoraan otteluvoitoin 3–0. HeKi väisti kuitenkin joutumisen putoamiskarsintojen toiselle kierrokselle voittaen Salamat otteluvoitoin 3–0. Seuraavina kausina HeKi jäi pudotuspelien ulkopuolelle. Kaudella 2010–2011 HeKi oli Mestiksen yhdeksäs ja Kiekko-Vantaa vei maalieron turvin viimeisen pudotuspelipaikan.

HeKin edustusjoukkueen toiminta yhtiöitettiin huhtikuussa 2011 Heinolan Edustuskiekon Tuki Oy:ksi, ja samassa yhteydessä otettiin kilpailutoiminnassa käyttöön kaupungissa nostalgiseksi koettu nimi Heinolan Peliitat. Osakeyhtiön nimi päätettiin muuttaa Heinolan Peliitat Oy:ksi heinäkuussa 2012 pidetyssä yhtiökokouksessa.

Kaudella 2012–2013 Peliitat selviytyi Mestiksen puolivälieriin, mutta putosi TuTolle otteluvoitoin 4–2, vaikka onnistuikin voittamaan kaksi vierasottelua.

Logot

Maineikkaita pelaajia

Jäädytetyt numerot 
 1 Seppo Vartiainen
 16 Marko Nyman
 19 Vesa Welling (HeKi), Hannu Silvennoinen (Peliitat)
 27 Steve MacDonald

I-divisioonassa/Mestiksessä palkitut

Kasvatit SM-liigassa 

Niko Himmanen
Sakke Hämäläinen
Arto Miettinen
Janne Ritamäki
Topi Riutta
Karri Rämö

Seurassa pelanneet NHL- ja WHA-pelaajat 
 Lauri Mononen
 Borna Rendulić
 Seppo Repo
 Karri Rämö

Kapteenit Mestiksessä 

2006–2007  Miikka Tölli
2007–2010  Olli Sinkkonen
2010–2012  Aki Nurminen
2012–2014  Jani Keinänen
2014–2017  Ville-Matti Koponen

2017–2018 Kiertävä kapteeni ( Ville-Matti Koponen,  Henri Ruotsalainen,  Ville Nieminen,  Kalle Moisio ja  Samuel Salonen)
2018–2019  Ville-Matti Koponen
2019–2020  Pasi Kouvalainen
2020–2021  Petteri Haveri
2021–  Aleksi Ek

Valmentajat Mestiksessä 

2006–2008  Jari Blomberg
2008–2009  Kari Eloranta
2009–2012  Janne Sinkkonen
2012–2014  Petri Karjalainen
2014–2016  Lauri Merikivi

2016–2017  Marko Tuomainen
2017–2018  Santeri Heiskanen
2018–2019  Jani Keinänen (1. maaliskuuta 2018 alkaen)
2019–2021  Vesa Petäjä (9. helmikuuta 2019 alkaen)
2021–  Hannes Hyvönen

Nykyinen joukkue 

Muokkaa kokoonpanoa

Joukkueenjohto ja muu organisaatio 
 Toimitusjohtaja: Josse Mielonen 
 Päävalmentaja: Hannes Hyvönen 
 Apuvalmentaja: Branislav Bendík 
 Maalivahtivalmentaja: Mikko Eloranta 
 Joukkueenjohtaja: Marko Nyman 
 Puheenjohtaja: Jani Liukkonen 
 Tiedottaja: Juuso Hatakka 
 Lääkäri: Markku Kauppi 
 Lääkäri: Ari Lääperi 
 Huoltaja: Esko Pesonen 
 Fysioterapeutti: Timo Räsänen

Lähteet

Aiheesta muualla 

 Heinolan Peliittojen sivusto
 Heinolan Peliitat Mestiksen sivustolla 
 Heinolan Peliitat Jatkoaika.com-sivustolla
 Heinolan Kiekon sivusto